**ՆԱԽԱԳԻԾ 3-64**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՍՅՈՒՆԻՔԻ ՄԱՐԶ  
ԿԱՊԱՆ  ՀԱՄԱՅՆՔԻ  ԱՎԱԳԱՆԻ**

**----------------------- 2025թ. N ----Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ԵՎ ՎԱՐՁԱԿԱԼՈՒԹՅԱՆ ՊԱՅՄԱՆԱԳՐԵՐԻՑ ԾԱԳԱԾ ՊԱՐՏԱՎՈՐՈՒԹՅՈՒՆՆԵՐԸ ՆԵՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 42-րդ կետով, հիմք ընդունելով Հայաստանի Հանրապետության քաղաքացիական օրենսգրքի 431-րդ հոդվածը և հաշվի առնելով Կապանի համայնքի ղեկավարի առաջարկությունը, **Կապան համայնքի ավագանին**  **որոշում  է.**

1․ ՀՀ Սյունիքի մարզի Կապան քաղաքային համայնքի, ի դեմս համայնքի ղեկավար Աշոտ Հայրապետյանի և Գեննադի Հրաչիկի Ապրեսյանի միջև 2014 թվականի օգոստոսի 14-ին կնքված համայնքային սեփականություն հանդիսացող հողամասի հասցեն՝ ք.Կապան, Դավիթ Բեկ 8/4, մակերեսը՝ 0․002հա, կադաստրային ծածկագիրը՝ 09-001-0601-0117 կառուցապատման իրավունքի տրամադրման պայմանագրից Կապան համայնքի ղեկավարի 2025 թվականի մայիսի 02-ի N 531-Ա որոշմամբ լուծված ծագած և չկատարված պարտավորությունները ընդհանուր՝ 42019 /քառասուներկու հազար տասնինը/ ՀՀ դրամ, որից ապառք՝ 34928 /երեսունչորս հազար ինը հարյուր քսանութ/ ՀՀ դրամ և տույժ՝ 7091 /յոթ հազար իննսունմեկ/ ՀՀ դրամ ներել և այն համարել դադարած։

2․ ՀՀ Սյունիքի մարզի Կապան համայնքի, ի դեմս համայնքի ղեկավար Գևորգ Ռազմիկի Փարսյանի և Տիգրան Սերյոժայի Հովհաննիսյանի միջև 2019 թվականի հոկտեմբերի 04-ին կնքված համայնքային սեփականություն հանդիսացող հողամասի հասցեն՝ Կապան համայնք, գյուղ Սրաշեն հողամաս, մակերեսը՝ 14․80345 հա, կադաստրային ծածկագիրը՝ 09-086-0220-0007 վարձակալության պայմանագրից Կապան համայնքի ղեկավարի 2025 թվականի հունիսի 09-ի N 657-Ա որոշմամբ լուծված ծագած և չկատարված պարտավորությունները ընդհանուր՝ 132645 /մեկ հարյուր երեսուներկու հազար վեց հարյուր քառասունհինգ/ ՀՀ դրամ, որից ապառք՝ 104632 /մեկ հարյուր չորս հազար վեց հարյուր երեսուներկու/ ՀՀ դրամ և տույժ՝ 28011 /քսանութ հազար տասնմեկ/ ՀՀ դրամ ներել և այն համարել դադարած։

3. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ապահովել սույն որոշման կատարումը։

**4․** Սույն որոշումն ուժի մեջ է մտնում պաշտոնական հրապարակման օրվան հաջորդող օրվանից։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԱՅԴ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Որոշման նախագծի ընդունման համար հիմք է հանդիսացել կառուցապատման իրավունք ունեցող անձի կողմից տրամադրված տարածքն առանց օգտագործելու և կառուցապատում իրականացնելու համայնքին հետ վերադարձնելու, համայնքային սեփականություն հանդիսացող հողամասի կառուցապատման իրավունքի տրամադրման պայմանագրից հրաժարվելու հանգամանքները։

Իսկ Վարձակալության պայմանագրից ծագած և չկատարված պարտավորությունների ներումը պայմանավորված է նշված տարածքը պաշտպանական /խրամուղիների կառուցման/ նպատակով վերցնելու հետ։

Որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական նվազեցում չի նախատեսվում։